﻿ Преузето са [www.pravno-informacioni-sistem.rs](http://www.pravno-informacioni-sistem.rs/)

**Редакцијски пречишћен текст**

На основу члана 12. став 1. Закона о инспекцијском надзору („Службени гласник РС”, број 36/15), члана 62. Закона о државној управи („Службени гласник РС”, бр. 79/05, 101/07, 95/10 и 99/14), члана 43. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС и 44/14) и члана 25. став 1. Уредбе о начелима за унутрашње уређење и систематизацију радних места у министарствима, посебним организацијама и службама Владе („Службени гласник РС”, бр. 81/07 – пречишћен текст, 69/08, 98/12 и 87/13),

Влада доноси

**ОДЛУКУ**

**о образовању Координационе комисије**

"Службени гласник РС", бр. 83 од 15. септембра 2017, 106 од 24. новембра 2017.

1. За усклађивање, односно координацију инспекцијског надзора у Републици Србији образује се Координациона комисија.

2. Послови и задаци Координационе комисије, којима се обезбеђује вршење обухватнијег и делотворнијег инспекцијског надзора и избегавање преклапања и непотребног понављања надзора, поред послова утврђених Законом о инспекцијском надзору, јесу:

1) да разматра и даје мишљење на предлоге планова инспекцијског надзора, које достављају инспекције;

2) да објављује на својој интернет страници информације о свим носиоцима послова инспекцијског надзора, а нарочито податке о њиховим надлежностима, адресама, телефонима и адресама електронске поште, као и о њиховим руководиоцима;

3) да предузима одговарајуће активности у вези са обраћањем подносиоца притужбе који је незадовољан радом инспекције у складу са чланом 52. Закона о инспекцијском надзору;

4) да разматра извештај о раду унутрашње контроле инспекције;

5) да сарађује са Канцеларијом за информационе технологије и електронску управу на успостављању jeдинствeнoг инфoрмaциoнoг систeмa за вршење инспекцијског надзора.

3. Координациону комисију чини председник, заменик председника и 15 чланова.

Председник Координационе комисије је министар надлежан за послове државне управе, а заменик председника је државни секретар у министарству надлежном за послове државне управе.

Председник Координационе комисије руководи њеним радом, усклађује рад чланова, сазива и води седнице Координационе комисије.

Председника Координационе комисије за време његове одсутности или спречености замењује заменик председника Координационе комисије.

Чланове Координационе комисије чине представници министарстава и посебних организација која имају утврђене надлежности у области инспекцијског надзора.

Члана Координационе комисије за време његове одсутности или спречености замењује заменик члана.

4. За председника и заменика председника Координационе комисије именују се:

1) Бранко Ружић, министар државне управе и локалне самоуправе;

2) Зоран Касаловић, државни секретар у Министарству државне управе и локалне самоуправе.

5. За чланове Координационе комисије именују се:

1) Зоран Петровић, директор – главни управни инспектор, Управни инспекторат, Министарство државне управе и локалне самоуправе;

2) Ненад Кртолица, вршилац дужности помоћника директора Пореске управе, Сектор за контролу у Министарству финансија;

3) Лидија Стојановић, помоћник министра трговине, туризма и телекомуникација;

4) Стеван Ђуровић, вршилац дужности помоћника директора Инспектората за рад, Министарство за рад, запошљавање, борачка и социјална питања;

5) Лепосава Сојић, вршилац дужности помоћника министра грађевинарства, саобраћаја и инфраструктуре;

6) Марко Бјекић, ветеринарски инспектор у Одељењу за послове инспекцијског надзора и контроле Управе за ветерину, Министарство пољопривреде, шумарства и водопривреде;

7) Жељко Пантелић, помоћник министра заштите животне средине;

8) прим. др Зоран Панајотовић, координатор за инспекцијске послове у Министарству здравља;

9) Мирјана Јаковљевић, републички спортски инспектор, Министарство омладине и спорта;

10) др Иван Зарев, начелник Управе за превентивну заштиту у Министарству унутрашњих послова;

**11) Јасмина Јовановић, вршилац дужности помоћника министра просвете, науке и технолошког развоја;\***

12) Бранко Илић, начелник Одељења за електроенергетску инспекцију у Министарству рударства и енергетике;

13) Jелица Трнинић Шишовић, шеф Одсека за нормативне, правне и студијско-аналитичке послове у Министарству привреде;

14) Дражен Маравић, помоћник министра државне управе и локалне самоуправе;

15) Југослав Стојиљковић, Канцеларија за информационе технологије и електронску управу.

\*Службени гласник РС, број 106/2017

6. За заменике чланова Координационе комисије именују се:

1) Ненад Шаркоћевић, вршилац дужности помоћника директора Управног инспектората, Министарство државне управе и локалне самоуправе;

2) Саша Дулић, вршилац дужности помоћника директора Пореске управе, Сектор за информационе и комуникационе технологије у Министарству финансија;

3) Вишња Ракић, шеф Одсека за контролу услуга – одељење Београд, Сектор тржишне инспекције у Министарству трговине, туризма и телекомуникација;

4) Маја Илић, начелник Одељења за студијско-аналитичке послове у Инспекторату за рад, Министарство за рад, запошљавање, борачка и социјална питања;

**5) Маја Матија Ристић, вршилац дужности секретара Министарства грађевинарства, саобраћаја и инфраструктуре;\***

6) Ненад Милојевић, начелник Одељења фитосанитарне инспекције Управе за заштиту биља, Министарство пољопривреде, шумарства и водопривреде;

7) Оливера Топалов, начелник Одељења за индустрију у Министарству заштите животне средине;

8) Јелица Радуловић, шеф Одсека за здравствену инспекцију Београд, Сектор за инспекцијски надзор у Министарству здравља;

9) Владета Терзић, шеф Одсека за инспекцијске послове у спорту у Министарству омладине и спорта;

10) Предраг Радаковић, начелник Одељења за спровођење превентивних мера при коришћењу објеката у Министарству унутрашњих послова;

11) Катарина Жугић Јовановић, шеф одсека Сектор за инспекцијске послове у Министарству просвете, науке и технолошког развоја;

12) Урош Ђурђевић, начелник Одељења за инспекцију опреме под притиском у Министарству рударства и енергетике;

13) Славица Нинковић, руководилац Групе за унапређење пословног окружења и развој задруга и занатства у Министарству привреде;

14) Љиљана Величковић Томић, самостални саветник у Сектору за развој добре управе у Министарству државне управе и локалне самоуправе;

15) Драгана Живковић Јовановић, Канцеларија за информационе технологије и електронску управу.

\*Службени гласник РС, број 106/2017

7. Координациона комисија доноси пословник о свом раду, којим се ближе уређују питања од значаја за њен рад.

8. Координациона комисија подноси Влади годишњи извештај о раду најкасније до 31. јануара текуће године за претходну годину, као и ванредне извештаје по потреби. Извештаји се објављују на интернет страници.

9. Координациона комисија донеће пословник о раду у року од 15 дана од дана ступања на снагу ове одлуке.

10. Ступањем на снагу ове одлуке престаје да важи Одлука о образовању Координационе комисије („Службени гласник РС”, број 81/16).

11. Ова одлука ступа на снагу осмог дана од дана објављивања у „Службеном гласнику Републике Србије”.

05 број 02-8767/2017

У Београду, 14. септембра 2017. године

**Влада**

Председник,

**Ана Брнабић,** с.р.